Tasdawit n Bgayet

Tasga n TutlaytdYidlesn Tmaziɣt

Aswir : Master I, LVA

Aselmad : Massa AISSOU

**Aseɣti n ukayad n usmeskel asnalɣaseddasan, amesḍis II**

**27/06/2021**

* 1. Aswir arakalan ideg illa usmeskel amutlay-a d aswir n teynantala (01 pt);
	2. Asbadu : taynantala d asmeskel i d-yettilin gar snat n tmeslayin neɣ ugar n yiwet n tantala [snat n tmeslayin neɣ aṭas (1/2 pt) + yiwet n tantala (1/2 pt)]
1. Tisenfal n uswir asnalɣaseddasan yellan gar sin n yiḍrisen-a d (1,5 i yal tasenfelt):

**Aḍris n tmeslayt n Ukeffadu** : d ukkis seg tezrawt n nnig n turagt n IDIR Azdin (2009, PP. 241-242)

[**win** **ara** d-**yənɣən** izəm-a, **a** s-d-fkəɣ sin iḇəɫyan n ddhəḇ. **win ara iṛuḥən** a **ṯ-id-**inəɣ, **yəčč- iṯ** […]irəfḏəd snaṯ taɣmiwin ugənduz g uqṛaḇ-is, yiwəṯ **yəppi-ţţ** i warraw-is, yiwəṯ nniḍən **yəppi-ţţ ar** wəḏrar]

**Aḍris n tmeslayt n Aweqqas** (d tisenfelt n Massa AISSOU)

[wan di d-iɣɣ izəm-a, **d’**as-d-kfəɣ sin iḇəlyan n ddhəḇ. **wan di** ṛuḥ a **d-it-**iɣɣ, **ičč- aṯ** […]irəfḏəd snaṯ n tmessaṭin ugənduz gegnan-is, yiwəṯ **iwwi-yatt** i warrac-is, yiwəṯ nniṭən **iwwi-yatt i** wəḏrar]

I) Tasnalɣa n wawal

I.1. tasnalɣa tanemyagt

-Amatar udmawan amagnu : udem wis kraḍ asuf, amalay ***(y---***deg tmeslayt n Akfadu, ***i---*** deg tmeslayt n Weqqas).Md : **yəčč/ ičč, yəppi/ iwwi**;

-Amatar n umaɣun : talɣa tugzimt ***(y/i---n)***. Md : yenɣen, iruḥen) deg tmeslayt n akfadu/talɣa tazwirt ***(i---)*** deg tmeslayt n Weqqas (iɣɣ, iruḥ) ;

I.2. tasnalɣa n yiferdisen n tjerrumt

- Amqim ameskan n ubdar : ***win*** deg ukeffadu/***win*** deg tmeslayt n Weqqas (timlellit n teɣri);

- tazelɣa n wurmir (llant snat n tsenfal) : deg Ukeffadu ***(ara, a)***ma deg Weqqas (***di*** akked ***d)***;

- tazelɣa n tnila : ***d/id*** (deffir umqim awsil asemmad usrid) deg Ukeffadu, ***d*** deg Weqqas ;

- Amqim awsil asemmad usrid : ***it*** deg Ukeffadu akked ***at*** deg Weqqas (timlellit n teɣri)/ ***ţţ*** deg Ukeffadu akked ***att*** deg Weqqas (timerna n teɣri) ;

- tanzeɣt (mačči d amassaɣ) : ***ar*** deg Ukeffadu akked ***i*** deg Weqqas.

II) Tasnalɣa n wuddus

-Amseḍfer n tecraḍ timazzayin n umyag :

a) ***Tazelɣa n wurmir + amqim awsil asemmad usrid + tazelɣa n tnila+amyag*** deg ukeffadu. Md : a **ṯ-id-**inəɣ ;

b) ***Tazelɣa n wurmir + tazelɣa n tnila+ amqim awsil asemmad usrid+ amyag*** deg Weqqas. Md : a **d-it**-iɣɣ.